CELEX: 32008D0768(01)
Language: et
Date: 2008-09-30 00:00:00
Title: 2008/768/EÜ: Komisjoni otsus, 30. september 2008 , Beauveria brongniartii ja kaaliumpermanganaadi kandmata jätmise kohta nõukogu direktiivi 91/414/EMÜ I lisasse ja kõnealuseid toimeaineid sisaldavate taimekaitsevahendite lubade tühistamise kohta (teatavaks tehtud numbri K(2008) 5106 all) (EMPs kohaldatav tekst)

2.10.2008   
            
            
               ET
            
            
               Euroopa Liidu Teataja
            
            
               L 263/12
            
         
      KOMISJONI OTSUS,
   30. september 2008,
   
      Beauveria brongniartii ja kaaliumpermanganaadi kandmata jätmise kohta nõukogu direktiivi 91/414/EMÜ I lisasse ja kõnealuseid toimeaineid sisaldavate taimekaitsevahendite lubade tühistamise kohta
   (teatavaks tehtud numbri K(2008) 5106 all)
   (EMPs kohaldatav tekst)
   (2008/768/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991 aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 neljandat lõiku,
   ning arvestades järgmist:
   
               (1)
            
            
               Direktiivi 91/414/EMÜ artikli 8 lõikes 2 on sätestatud, et liikmesriik võib 12 aasta jooksul pärast kõnealuse direktiivi teatavakstegemist lubada turule viia taimekaitsevahendeid, mis sisaldavad kõnealuse direktiivi I lisas loetlemata toimeaineid, mis on juba turul kaks aastat pärast teatavakstegemise kuupäeva, samal ajal kui neid toimeaineid uuritakse järk-järgult tööprogrammi raames.
            
         
               (2)
            
            
               Komisjoni määrustes (EÜ) nr 1112/2002 (2) ja (EÜ) nr 2229/2004 (3) on sätestatud direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad.
            
         
               (3)
            
            
               
                  Beauveria brongniartii ja kaaliumpermanganaat on toimeained, mis on nimetatud tööprogrammi neljandas etapis.
            
         
               (4)
            
            
               Ainsad Beauveria brongniartii’st ja kaaliumpermanganaadist teatajad edastasid vastavalt 5. septembril 2007 ja 22. veebruaril 2008 komisjonile teate, et nad ei soovi enam kõnealuste toimeainete tööprogrammis osaleda ning seetõttu edaspidi teavet ei esitata. Seepärast ei tohiks nimetatud toimeaineid direktiivi 91/414/EMÜ I lisasse kanda.
            
         
               (5)
            
            
               Toimeainete suhtes, mida sisaldavate taimekaitsevahendite turult kõrvaldamiseks vajalik etteteatamisaeg on lühike, on asjakohane ette näha kuni 12 kuu pikkune ajapikendus olemasolevate varude kõrvaldamiseks, ladustamiseks, turuleviimiseks ja kasutamiseks, et kõnealuseid varusid oleks võimalik kasutada ainult ühe kasvuperioodi jooksul. Kui on ette nähtud pikem etteteatamisaeg, võib seda lühendada nii, et see lõpeb kasvuperioodi lõpul.
            
         
               (6)
            
            
               Käesolev otsus ei piira taotluse esitamist vastavalt direktiivi 91/414/EMÜ artikli 6 lõikele 2 nende toimeainete võimalikuks kandmiseks kõnealuse direktiivi I lisasse.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse I lisas loetletud toimeaineid ei kanta toimeainena direktiivi 91/414/EMÜ I lisasse.
   Artikkel 2
   Liikmesriigid tagavad, et:
   
               a)
            
            
               I lisas loetletud toimeaineid sisaldavate taimekaitsevahendite load tühistatakse 30. märtsiks 2009;
            
         
               b)
            
            
               kõnealuseid toimeaineid sisaldavate taimekaitsevahendite lubasid ei väljastata ega pikendata alates käesoleva otsuse avaldamise kuupäevast.
            
         Artikkel 3
   Ajapikendus, mille liikmesriigid annavad vastavalt direktiivi 91/414/EMÜ artikli 4 lõikele 6, peab olema võimalikult lühike ega lõpe hiljem kui 30. märtsil 2010.
   Artikkel 4
   Käesolev otsus on adresseeritud liikmesriikidele.
   
      Brüssel, 30. september 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 230, 19.8.1991, lk 1.
   
      (2)  EÜT L 168, 27.6.2002, lk 14.
   
      (3)  ELT L 379, 24.12.2004, lk 13.